Þorvaldur Örlygsson hefur lokið störfum fyrir ÍA við þjálfun meistaraflokks karla í knattspyrnu . Ákveðið var á fundi hans með stjórn knattspyrnufélags ÍA í síðustu viku að rétt væri að nýr þjálfari tæki við liðinu eftir tímabilið , en ráðning hans náði aðeins til loka keppnistímabils . Þorvaldur kom til starfa hjá ÍA í lok júní og var því við stjórnvölinn í þrjá mánuði . Haraldur Ingólfsson framkvæmdastjóri ÍA segir að nú hefjist leit að nýjum þjálfara og ætli menn að gefa sér tíma í það , ekki væri hægt að nefna nein nöfn í sambandi við óskalista . Búast mætti við að allavega myndi það taka meira en vikuna að ráða nýjan þjálfara . Haraldur sagði einnig í samtali við Skessuhorn að nú væri framundan uppbyggingarstarf sem miðaði að því að móta meistaraflokk ÍA til næstu ára .